2024KO EKAINAREN 6AN GOBERNU BATZARRAK EGINDAKO OHIKO BILERAREN AKTA

	IDAZKARIA: ITZIAR AROZTEGUI APAOLAZA

1.- AURREKO AKTA. 2024-04-25eko aktaren onespena.

Aipatutako aktaren berri eman ondoren, aho batez onartu da, berarekiko zer esanik ez dagoelako.

2.- HERRITARRAK BATZORDEKO PROPOSAMENAK: 

a.- BEASAINGO UDALA ETA  EUSKAL FONDOAREKIN HITZARMENA. 2024BIBO0009

Ezagutzera eman da, Herritarrak batzordeko proposamena, hau da: 
	“AURREKARIAK

	I. Euskal Fondoa erakundearen helburua garapen bidean dauden herrialdeekin lankidetzan aritzea da, garapen ekonomiko edo sozialerako edota sentsibilizaziorako egitasmo eta programak sustatuz, finantzatuz edo kudeatuz.

Hori guztia kontuan hartuta, Udalbatzak, garapenerako lankidetza ekintzetarako Udalak eman beharreko laguntzen banaketa profesionalagoa egite aldera, Euskal Fondoaren bazkide egitea erabaki zuen 2014ko abenduaren 18an.

II. Euskal Fondoak, 2024rako aurkeztutako finantzaketa-proiektuen berri eman dio Udalari.

III. 2022ko abenduaren 13ko 2022/1979 Alkatetzaren Ebazpenaren bidez onartutako 2023-2025 diru-laguntzen plan estrategikoak 1. Helburu estrategiko gisa gizarte-ekintza sustatzea aurreikusten du (1.4 diru-laguntza ildoa: Gizarte-lankidetza eta garapenerako laguntza), eta 2024rako Udalaren Aurrekontu Orokorraren transferentzia arrunten eranskinean Euskal Fondoaren aldeko diru-laguntza izenduna aurreikusten da.

	LEGERI APLIKAGARRIA

	
· 38/2003 Legeak, diru laguntzen lege orokorrak, 22.2.a) artikuluan aurreikusten du toki erakundeen aurrekontuetan modu nominatiboan aurreikusitako diru laguntzak zuzenki emateko aukera.

· 38/2003 Legeak, diru laguntzen lege orokorrak, 28. artikuluan xedatzen du hitzarmena izango dela toki erakundeen aurrekontuetan modu nominatiboan aurreikusitako diru laguntzak bideratzeko ohiko tresna.

· Euskadiko Toki Erakundeei buruzko apirilaren 7ko 2/2016 Legearen 37. artikuluak berezko eskumen gisa aurreikusten du garapenerako lankidetza alorreko politikak planifikatzea, antolatzea eta kudeatzea, eta Euskal Autonomia Erkidegoko Garapenerako Lankidetzari buruzko otsailaren 22ko 1/2007 Legeak, 14. artikuluan, eskumenak ematen dizkie udalei, egoki iritzitako garapenerako lankidetza-programak edo -ekintzak gauzatzeko.

		Horren ondorioz, Herritarrak Batzordeak Udal Gobernu Batzordeari ondorengo erabaki proposamena egiten dio:

Lehenik. Euskal Fondoari 98.000€ko dirulaguntza onartzea (2024ko aurrekontuan nominatiboki aurreikusita) honetarako:

- Euskal Fondoaren bazkide kuota ordaintzeko (3.146,46€).
- Honako proiektuak finantzatzeko, adierazitako zenbatekoetan:

-51.104€: P372-24. El Salvadorren emakumeen, nesken eta gazteen giza eskubideak bermatzeko bideak eraikitzen.
-21.847,83€: P373-24. Historialariaren Bulegoak Habanako Hirigune Historikoan garatzen dituen gizarteratzeko eta desgaitasun-egoeran dauden pertsonei arreta emateko proiektuak eta estrategiak indartzea.

-21.901,71€: P374-24. Adineko Helduentzako Arreta Integraleko Programa sendotzea, Habanako Historialariaren Bulegoak garatzen duena, lurraldeko adineko pertsonen zahartze osasungarrirako eta partaidetza sozialerako estrategiak sustatuz.


	Bigarren. Beasaingo Udala eta Euskal Fondoaren artean sinatzeko hitzarmenaren testua onartzea.”


Hitz egiteko txanda eman ondoren, proposamenarekiko adostasuna azaldu da.

Horren ondorioz, bozketa eginda aho batez onartu da hitzarmena Euskal Fondoarekin sinatzea.

b.- KONTRATAZIOA: EMAKIDA ZERBITZUAREN KONTRATUA LUZATZEA: USURBE ANTZOKIA KUDEATZEKO ETA USTIATZEKO ETA ERAKUSKETA/ESPERIMENTAZIO ARETOA KUDEATZEKO EMAKIDAREN KONTRATUAREN LUZAPENA. 
Ezagutzera eman da Herritarrak batzordeko proposamena, hau da: 

“AURREKARIAK:

1. Dagokion espedientea tramitatu ondoren, 2022ko uztailean BEASAINGO UDALAK eta GOIKUS KUDEAKETA, S.L enpresak Usurbe antzokia kudeatzeko eta  ustiatzeko eta erakusketa/esperimentazio aretoa kudeatzeko  emakidaren kontratua sinatu zuten.


1. 2022ko uztailean sinatutako kontratuaren egikaritze epea, bi urtekoa da 2022-07- 19tik zenbatuta Kontratuaren arabera, urte batez luzatzeko ahalmena du Beasaingo Udalak.

1. Kontratua 2024ko uztailaren 18an iraungiko da.

1. Kultura teknikariak 2024ko martxoaren 16an luzatzearen aldeko txostena egin zuen justifikatuz kontratua luzatzearen arrazoiak. GOIKUS KUDEAKETA, S.L enpresari jakinarazi zitzaion kontratua luzatuko zaiola azkeneko jarraipen bileran.

1. Herritarren batzordeak kontuan izanik luzapenak bi aldeen arteko espresuki hartutako erabakia eskatzen duela, Gobernu batzordeari ondorengo erabaki-proposamena egiten dio:

Lehenik: 2022ko uztailean,  BEASAINGO UDALAK eta GOIKUS KUDEAKETA, S.L enpresak sinatutako kontratuaren lehenengo eta azkeneko emakidaren luzapena egitea Usurbe antzokia kudeatzeko eta  ustiatzeko eta erakusketa/esperimentazio aretoa kudeatzeko . 
Bigarrenik: Luzapena urtebetekoa izango da, 2024-07-19tik kontatzen hasita.
Hirugarrenik: Kontratuaren baldintza ekonomikoa azken eguneraketaren bera izango dira; hau da, 9.302,49€ hileko. Ez zaio BEZik gehitu behar, emakidaren galerak konpentsatzeko Udalak egiten duen ekarpena delako.
Laugarrenik: Alkateari baimena ematea kontratuaren luzapena sinatzeko.”
Hitz egiteko txanda eman ondoren, bildutakoek proposamenarekiko adostasuna azaldu dute.
Horren ondorioz, bozketa eginda aho batez onartu da kontratua esandako moduan luzatzea.

3.- LURRALDE BATZORDEKO PROPOSAMENAK: 

a.- KONTRATAZIOA: KALE ASFALTAKETA, 2024KO KANPAINA. ESLEIPENA. 2024ZEBO0045

Ezagutzera eman da 2024-06-2ko Kontratazio Mahaiaren proposamena, hau da: 
“1.- 2024-04-25. Gobernu Batzordeak onartu zuen deialdi publikoaren bidez aipatutako obrak kontratatzea, pleguekin batera. Prozedura irekia.
2.- 2024-04-30. Euskadiko plataforman deialdia argitaratu zen.
3.- 2024-05-26. Eskaerak aurkezteko epearen amaiera.
4.- Epe horretan enpresa lizitatzaile hauek aurkeztu dira: 
	IFK: A01008051
Sozietate-izena: YARRITU, S.A.
Erregistro-data: 2024/05/21 10:41

	IFK: A33605072
Sozietate-izena: ALVARGONZALEZ CONTRATAS S A
Erregistro-data: 2024/05/24 11:48

	IFK: B47607775
Sozietate-izena: ASFALTIA, S.L.
Erregistro-data: 2024/05/24 10:56

	IFK: A48108484
Sozietate-izena: ASFALTOS URIBE, S.A.
Erregistro-data: 2024/05/24 09:45

	IFK: A20095311
Sozietate-izena: ASFALTOS URRETXU, S.A.
Erregistro-data: 2024/05/24 18:42

	IFK: B31065212
Sozietate-izena: EXCAVACIONES Y TRANSPORTES ORSA, S.L.
Erregistro-data: 2024/05/24 11:03


5.- Aurkeztutako dokumentazioa kalifikatu ondoren, egiaztatu daiteke enpresa lizitatzaile guztiak betetzen dituztela eskatutako kaudimen-baldintzak. Klasifikazioa eskatzen ez bada ere, ezaugarri koadroan adierazten dena, enpresa guztiak daukate.
6.- Horren ondorioz, sei enpresei onartu zaie lizitazioan parte hartzea.
7.- 2024-05-29. B artxibo elektronikoaren irekiera (automatikoki baloratzen diren irizpideak):
· Eskaintza ekonomikoa: 80 puntu (Lizitazio prezioa: 89.866,99 € + BEZ).

· Berme epea handitzea: 20 puntu (Pleguan ezarritako berme epea: urtebete).

8.- Enpresek aurkeztutako eskaintza ekonomikoak: Enpresa guztiek 4 urteko berme-epea eskaini dute, eta baldintza-agiriko urteari  batu ondoren, berme epea bost urtekoa da.
	
	
LIZITATZAILEAK 
	
PREZIOA 
BEZ GABE 
	
PROPOSATUTAKO JAITSIERA 
	
PUNTU BANAKETA 

	1
	ASFALTOS URRETXU, S. A
	67.400,24
	25 %
	40,00

	2
	ALVARGONZALEZ CONTRATAS, S.A.
	71.444,26
	20 %
	32,80

	3
	EXCV. Y TRANSP. ORSA
	71.185,48
	21 %
	33,26

	4
	ASFALTIA S.L.
	67.355,31
	25 %
	40,08

	5
	YARRITU S.A.
	64.946,87
	28 %
	44,37

	6
	ASFALTOS URIBE
	80.574,74
	10 %
	16.54



9.- Enpresek lortutako puntuazioa:
	LIZITATZAILEAK
	
Prezioa

	
Hobekuntzak

	
GUZTIRA


	ASFALTOS URRETXU, S. A
	40,00
	20
	60,00

	ALVARGONZALEZ CONTRATAS, S.A.
	32,80
	20
	52,80

	EXCV. Y TRANSP. ORSA
	33,26
	20
	53,26

	ASFALTIA S.L.
	40,08
	20
	60,08

	YARRITU S.A.
	44,37
	20
	64,37

	ASFALTOS URIBE
	16.54
	20
	46,54




[bookmark: _Hlk115332840]Horren ondorioz, Kontratazio Mahaiak kontratazio organoari (Gobernu Batzordea) ondorengo erabaki proposamena egiten dio:
Lehenik:  Bide asfaltaketa obrak. 2024ko kanpaina, YARRITU S.A.ri esleitzea.
Bigarren. Esleipena baldintza-pleguen (administratiboa eta teknikoa), eta enpresak aurkeztutako eskaintzaren arabera egiten da.
Hirugarren. Esleipen prezioa, ondorengoa da: 64.946,87 €+ 13.638,84 (BEZ). Guztira: 78.585,71 €. 
Laugarren. Egikaritze epea: 2024ko abuztuaren 1etik 9ra bitarte.
Bosgarren. Luzapenak: Ez.
Seigarren. Berme epea: 5 urte.
Zazpigarren. Kontratuaren arduraduna, zerbitzuburua izango da.
[bookmark: _Hlk108093255]Zortzigarren. Esleipendunari eskatzea hamar egun balioduneko epean, errekerimendua egin eta hurrengo egunetik aurrera zenbatzen hasita, dokumentazio hau aurkez dezala:
1. 3.247,34 €ko behin betiko fidantza.

2. Zerga-betebeharrak eta Gizarte Segurantzarekikoak egunean dituela egiaztatzen duen ziurtagiria, EJZn alta emanda.
3. Arrisku profesionalengatiko kalte-ordainen aseguru poliza, gutxienez a 601.012,10 €koa.

Bederatzigarrena. Fidantza eta bestelako dokumentazioa aurkeztu ondoren, behin betiko esleipena egingo da, Alkatearen aldetik eta ondoren, dagokion administrazio-kontratua sinatu beharko da.”
Hitz egiteko txanda eman ondoren, bildutakoek proposamenarekiko adostasuna azaldu dute.
Horren ondorioz, bozketa eginda, aho batez onartu da proposamena.
b.- PROIEKTUA: Garingo saneamenduaren proiektu eguneratua onartzea.
Ezagutzera eman da Lurralde batzordek ondorengo proposamena: 
“AURREKARIAK
I.- Gipuzkoako Foru Aldundiko Iraunkortasun Departamentuaren   Obra Hidraulikoen Zuzendaritza Nagusiak, Idom, Consulting, Engineering, Architecture, SAU. Enpresari enkargatu zion  Garingo (Beasain) saneamenduaren Proiektu Eguneratua idazteko. Proiektuan aurreikusten diren obren aurrekontua, 704.284,66 €koa da, BEZ barne eta egikaritze epea 9 hilabetekoa.

II.- 2024/02/23ko FA-JA-2024-0042 Foru Aginduaren bitartez, proiektua jendaurrean jartzen da.

III.- 2024/04/23an Gipuzkoako Foru Aldundiaren Foru Kontseiluak erabaki zuen jendaurreko epean aurkeztutako alegazioa aintzakotzat hartzea, aipatutako Proiektua onartzea eta bertan aurreikusitako obren exekuzioa onura publikokotzat aitortzea. Horret

IV.- Gipuzkoako Foru Aldundiaren Iraunkortasun Departamentuaren, Gipuzkoako Ur Kontsortzioaren eta Beasaingo Udalaren artean sinatu beharreko eta 202/06/06ko Plenoan onartzea proposatzen den Hitzarmenean, obrak exekutatzeko terrenoak eskuratu behar dira eta horretarako desjabetze sistema erabiliko da, jabeekin erosteko erabakiak lortzen ez badira.

Obrak burutzeko afektatutako ondasun eta eskubideak desjabetzea Udala izango da, desjabetzearen onuraduna eta prezio zuzenaren ordainketa gastuak Partzuergoarenak izango dira eta obrak Obra Hidraulikoen Zuzendaritza Nagusiak burutuko ditu.

V.- Desjabetze izapidetzeko, Udalak proiektu hori onartzea ere beharrezkoa da, jarduketaren onura publikoa eta interes soziala aitortzeko.


Horretarako, udal-erakundeari aholkularitza urbanistikoa ematen dion arkitektoak hari buruzko txostena eman du, eta onartzearen aldekoa da.
OINARRI JURIDIKOAK

Aplikatu beharreko legeria:


· Euskadiko Lurzoruari eta Hirigintzari buruzko 2/2006 Legearen 195.2 artikulua.

· Nahitaezko Desjabetzeari buruzko 1954ko abenduaren 16ko Legearen 9. eta 10. artikuluak eta Nahitaezko Desjabetzeari buruzko Legearen Erregelamendua onartzen duen 1957ko apirilaren 26ko Dekretuaren 10. artikulua.
Proiektua onartzeko eskumena duen organoa, Alkatea da baina 2023-07-13ko Ebazpenaren bidez (2023-07-13ko GAO, 136. zk.), Alkateak Tokiko Gobernu Batzarraren esku utzi zuen 60.100,00 eurotik gorako eta aurrekontuko baliabide arrunten % 10etik beherako exekuzio materialeko aurrekontua duten obra eta zerbitzuen onarpena.

Ondorioz, Lurralde Batzordeak Tokiko Gobernu Batzordeari aurkeztu dio hurrengo erabaki-proposamena:

Lehenik. GARINGO (BEASAIN) SANEAMENDUAREN PROIEKTU EGUNERATUA onartzea. Horretarako, Udalbatzak Gipuzkoako Foru Aldundiaren, Iraunkortasun Departamentuaren, Gipuzkoako Ur Kontsortzioaren eta Beasaingo Udalaren arteko lankidetza-hitzarmena onartu beharko du, Gipuzkoako Ur Kontsortzioaren eremuan Garingo saneamenduaren proiektu eguneratuan jasotako azpiegitura hidraulikoko obrak finantzatu eta gauzatzeko.”

Hitz egiteko txanda eman ondoren, bildutakoek proposamenarekiko adostasuna azaldu dute.
Horren ondorioz, bozketa eginda, aho batez onartu da Garingo saneamenduaren aipatutako proiektua.
c.- OBRA ZIURTAGIRIAK:

· [bookmark: _Hlk164789296]LOINAZ FUTBOL ZELAIAREN TEILATUAN PLAKA FOTOVOLTAIKOAK JARTZEARI BURUZKO 2. ZIURTAGIRIA. 2023PROB0009

Lurralde batzordeak proposatuta, aho batez onartu da, “Loinaz futbol zelaiko taillatuan instalazio fotovoltaiko bat jartzeko obrei buruzko” 2. obra-ziurtagiria, 12.955,85 €koa (BEZ barne).
· BEASAINGO HERRI ARGITERIKO EGUNGO KALEARGIAK DESMUNTATZEA ETA LED KALE ARGIAK HORNITU ETA MUNTATZEARI BURUZKO 1. ZIURTAGIRIA. 2023PROB0013

Lurralde batzordeak proposatuta, aho batez onartu da, “Beasaingo herri argiteriko egungo kaleargiak desmuntatzea eta led kale argiak hornitu eta muntatzeari buruzko” 1. obra-ziurtagiria, 50.598,21 €koa (BEZ barne).
· ANTZIZAR KIROLDEGIAN POWER-PISU LIBREKO GELA GAUZATZEKO OBREI BURUZKO 1. ZIURTAGIRIA. 2023prob0012

[bookmark: _Hlk168475399]Lurralde batzordeak proposatuta, aho batez onartu da, “Antzizar Kiroldegian power-pisu libreko gela gauzatzeko obrei buruzko” 1. obra-ziurtagiria, 56.977,04 €koa (BEZ barne).
Hasier Agirre Elkoroberezibar (Beasaingo EH Bildu): “Beste batean esanda bezala, gela horren obrak amaitutakoan eta bertan egongo den tresneria erabiltzeko moduan jartzearekin batera, kontrolatu egin beharko litzateke makinei ematen zaien erabilera, hau da: erabiltze-denborarekiko, erabiltzeko moduarekiko eta adinez helduak ez direnak egiten duen erabilpenarekiko, izan ere gaizki erabiltzeak osasunarengan eragina izan dazake.”

Alkate andreak (EAJ-PNV): “Asmoa litzateke, arautegi sinple bat paretan jartzea, erabiltzaileek ikus dezaten eta baita ere baloratzen ari gara kamarak instalatzea.”

Eva Alvarez Atanes (Socialistas Vascos-Euskal Sozialistak):”En la nueva licitación que hay  que realizar para la gestión  del polideportivo, debería también quedar regulado.”

· SAN INAZIO ETA ESTEBAN LASA KALEAK BERRURBANIZATZEKO OBREI BURUZKO, 1. ZIURTAGIRIA.

Lurralde batzordeak proposatuta, aho batez onartu da, “San Inazio eta Esteban Lasa kaleak berrurbanizatzeko proiektuko obrei buruzko” 1. obra-ziurtagiria, 39.120,72 €koa (BEZ barne).

4.- ESKAERA ETA GALDERAK

Eskaera eta galderen atalean ez da inolakorik aurkeztu.
Eta tratatzeko besterik ezean, bilera arratsaldeko seiak hamar gutxiagotan amaitu da eta nik idazkari naizen honek, akta hau idatzi eta sinatu dut.

